พูดคุย:วัดกระโดงทอง

message: ตั้งอยู่เลขที่  ๑  บ้านปลายนา  หมู่ที่  ๗  ตำบลบ้านโพธิ์  อำเภอเสนา  จังหวัดพระนครศรีอยุธยา  สังกัดคณะสงฆ์ มหานิกาย 
มีที่ดินตั้งวัดเนื้อที่ ๒๕ ไร่ ๕๓ ตารางวา อาณาเขต ทิศเหนือและทิศใต้ ติดต่อกับทางสาธารณะทิศตะวันออกและทิศตะวันตก ติดต่อกับแม่น้ำน้อย 
มีที่ธรณีสงฆ์ จำนวน ๑ แปลง เนื้อที่ ๒๓ ไร่ ๒ งาน ๓๒ ตารางวา โฉนดเลขที่ ๘๒๑๗ พื้นที่ตั้งวัดเป็นที่ราบลุ่ม มีแม่น้ำโอบล้อมทางทิศตะวันออกและทิศตะวันตก
thread_title:  ประวัติวัดกระโดงทอง   

message: การศึกษา ทางวัดได้เปิดสอนพระปริยัติธรรม ตั้งแต่ พ.ศ. ๒๔๗๐ ปัจจุบัน พ.ศ. ๒๕๕๒ มีครูผู้สอนจำนวน ๓ รูป ได้แก่
๑. พระอาจารย์ พระครูใบฎีกา วิเชียร ชุตินธโณ สกุล ระรื่นรมย์ สอน วินัย และกระทู้ธรรม
๒. พระอาจารย์ธนภพ กตธมโม สกุล ทองย้อย สอน ธรรมะ
๓. พระอาจารย์วิรัช สุเมธโส สกุล นิมมานรดี สอน พุทธประวัติ
มีพระผู้ทรงพระปาฏิโมกข์ ๒ รูป ได้แก่
๑. พระอาจารย์วิรัช สุเมธโส สกุล นิมมานรดี
๒. พระอาจารย์ นิวัต วฑฒโณ สกุล พุฒิฤทธิ์
นอกจากนี้ มีโรงเรียนประถมศึกษาของทางราชการตั้งอยู่ในวัดนี้ด้วย ชื่อโรงเรียนวัดกระโดงทอง"พิบูลย์ประสิทธิ์" 
 	สำหรับหน่วยอบรมประชาชนประจำตำบลได้เปิดให้มีขึ้นที่วัดนี้ ครั้งแรก เมื่อ ปี พ.ศ. ๒๕๒๐
ปัจจุบัน มีพระสงฆ์จำพรรษา ๒๐ รูป สามเณร ๑ รูป ศิษย์ วัด ๑๐ คน
thread_title:  ด้านการการศึกษา  และเผยแผ่พุทธศาสนา    

message: เท่าที่หลักฐานปรากฏ   วัดกระโดงทองมีเจ้าอาวาสวัด  รวมถึงรูปปัจจุบันด้วย   มี  ๑๐ รูป
อดีตเจ้าอาวาส มี ๙ รูป
๑. พระอาจารย์ช้าง
๒. พระอาจารย์แก่น
๓. พระอาจารย์ฟัก
๔. พระอาจารย์พวง
๕. พระอาจารย์มาก
๖. พระครูอุดมสมาจารย์
๗. พระครูชื้น จนทสุวณโณ
๘. พระครูวิบูลย์ธรรมศาสตร์
๙.พระครูพิลาศธรรมานุกูล
thread_title:  ลำดับการปกครองของอดีตเจ้าอวาส 

message: มี พระประธานในอุโบสถ และหลวงปู่พระพุทธเกษร ประดิษฐานอยู่ในพระปรางค์ วัดกระโดงทอง สร้างขึ้นประมาณ 
 	พ.ศ. ๒๔๐๐ เล่ากันว่าพ่อค้าสำเภา ได้มาดำเนินการจัดสร้าง โดยใช้เสากระโดงเรือปักหมายไว้เป็นสัญลักษณ์  ระยะแรกเรียก วัด"เสากระโดงทอง" ต่อมา คำว่าเสาหายไป คงเหลือเป็นนามวัดว่า "วัดกระโดงทอง" ได้รับพระราชทานวิสุงคามสีมาครั้งหลัง วันที่ ๒๑ พฤศจิกายน พ.ศ. ๒๔๗๓ 
หลวงปู่พระพุทธเกษร 
           หลวงปู่พระพุทธเกษร  เป็นพระพุทธรูปปางสมาธิ ขัดสมาธิเพชร พระพุทธรูปปั้นหล่อด้วยเกสรดอกไม้   ปิดทอง ตั้งบนฐานรอง บัวหงายบัวคว่ำ  หน้าตักกว้าง ๕๒.๕ เซ็นติเมตร สูง ๘๐ เซ็นติเมตร ประดิษฐานในพระปรางค์ดุสิตราช ซึ่งกว้าง ๖ เมตร สูง ๓๓ เมตร 
ที่กำแพงแก้วรอบพระปรางค์ประดับด้วยดอกบัว ๒๔ ดอก  ทางวัดได้จัดพิธีฉลองกำแพงแก้วและซุ้มประตูพระปรางค์ดุสิตราช 
วัดกระโดงทอง อำเภอเสนา เมื่อวันที่ ๒๒ - ๒๖ เมษายน ๒๕๐๒ พระปรางค์นี้ได้รับการปฏิสังขรณ์อีกครั้ง ในปี พ.ศ. ๒๕๑๔  หลวงปู่พระพุทธเกษร มี ๒ องค์ ดำริสร้างในเวลาที่ใกล้เคียงกัน โดยพระอาจารย์บุญมี จันทรรัศมี ประดิษฐานอยู่ที่ วัดกระโดงทอง ตำบลบ้านโพธิ์ อ.เสนา องค์หนึ่งและที่วัดเจ้าเจ็ดใน  ต.เจ้าเจ็ด อ.เสนา อีกองค์หนึ่ง
           มีประวัติว่า เมื่อพ.ศ.๒๔๔๓ พระอาจารย์บุญมี จันทรรัศมี สร้างพระปรางค์ดุสิตราช และหลวงปู่พระพุทธเกษร ที่วัดกระโดงทอง ตำบลบ้านโพธิ์ ครั้นปีต่อมา  พ.ศ.๒๔๔๔  หลวงพ่อบุญมี สร้างพระปรางค์และหลวงปู่พุทธเกษรขึ้นที่วัดเจ้าเจ็ดในอีกองค์หนึ่ง  เสร็จแล้วก็ไปนิมนต์หลวงปู่พุทธเกษรที่วัดกระโดงทอง แห่กลับมาฉลองสักการะด้วยกันที่ในพระปรางค์ของวัดเจ้าเจ็ดใน ประเพณีการแห่พระเพื่อมานมัสการร่วมกัน จึงมีขึ้นตั้งแต่ปี พ.ศ. ๒๔๔๔ เป็นต้นมาจนถึงปัจจุบัน
           ประเพณีนมัสการ หลวงปู่พระพุทธเกษร  วัดกระโดงทองมีปีละ ๒ ครั้ง ครั้งที่ ๑ ขึ้น ๑๔-๑๕ ค่ำ ครั้งที่ ๒ ขึ้น ๒-๓ ค่ำ เดือน ๑๒
วันงานพิธี วันขึ้น ๑๔ ค่ำ  อันเชิญหลวงปู่พระพุทธเกษรประทับรถยนต์ (เดิมเป็นการแห่ทางเรือ) แห่ไปยังวัดเจ้าเจ็ดใน ให้ชาวบ้านได้นมัสการทำบุญ ปิดทอง ตอนบ่ายแห้กลับมาฉลองที่วัดกระโดงทอง เส้นทางแห้ผ่านตลาดบ้านแพน กลางคืนมีมหรสพสมโภชตอนเช้าวันพระขึ้น ๑๕ ค่ำ ทำบุญเลี้ยงพระ เสร็จแล้วมีพิธีพราหมณ์ โดยผู้ใหญ่ละออง ฤทธิ์ญาติ  หมอทำขวัญนาคประจำท้องถิ่น ซึ่งเป็นภูมิปัญญาท้องถิ่น ที่หาคนแทนได้ยาก เป็นผู้กระทำพิธี
thread_title:  ปูชนียวัตถุ 

message: สิ่งปลูกสร้าง   ที่เป็นอาคารเสนาสนะต่าง ๆ   เช่น
 	-  อุโบสถ กว้าง ๘ เมตร ยาว ๑๘ เมตร สร้างเมื่อ พ.ศ. ๒๔๗๓ ก่ออิฐ ถือปูน 
        -  ศาลาการเปรียญ กว้าง ๑๔ เมตร ยาว ๒๒ เมตร สร้าง พ.ศ. ๒๔๙๖ 
        -  หอฉันท์ กว้าง ๙ เมตร ยาว ๑๕ เมตร 
        -  หอสวดมนต์ กว้าง ๑๐ เมตร ยาว ๑๕ เมตร 
        -  กุฏิสงฆ์ จำนวน ๑๗ หลังเจ้าอาวาส
thread_title:  ศาสนสถาน 

message: เจ้าอาวาสวัดกระโดงทอง
         เกิดวันที่  ๒๖  มีนาคม  ๒๕๐๐    ที่ตำบลบ้านโพธิ์  อำเภอเสนา จังหวัดพระนครศรีอยุธยา   
         บิดาชื่อ นายสิทธิ์ มารดาชื่อนางสงวน ระรืนรมย์     มีพี่น้อง ๙ คน  พระครูเป็นบุตรคนที่ ๗
อุปสมบทเมื่อวันที่ ๕ มีนาคม  ๒๕๒๕  โดยมี   
           -  พระครูวิบูลย์ธรรมศาสตร์ เป็นพระอุปัชฌาย์
           - พระกรรมวาจาจารย์ พระปลัดวงษ์ (พระครูพิลาศธรรมานุกูล)
           - พระอนุสาวนาจารย์ พระอาจารย์อนันต์  สิริธมฺโม(พระครูสังฆวิจารย์)
   ความรู้ทางธรรม    
                          ปี พ.ศ.๒๕๒๕  สอบได้นักธรรมตรี     
                          ปี พ.ศ.๒๕๒๖  สอบได้นักธรรมโท
                          ปี พ.ศ.๒๕๒๗  สอบได้นักธรรมเอก
                ได้รับการแต่งตั้งเป็นเจ้าอาวาสวัดกระโดงทอง เป็นรูปที่ ๑๐  เมื่อปีพ.ศ.๒๕๔๙ - ปัจจุบัน
thread_title:  ประวัติเจ้าอาวาสองค์ปัจจุบัน พระครูใบฎีกาวิเชียร ชุตินฺธโร 

message: หนังสือวัดกระโดงทอง พิมพ์แจกในวันอาสาฬหบูชา ๗ กรกฎาคม ๒๕๕๒,  นายแพทย์เชวงเกียรติ ทิมปาวัฒน์ และคณะ
https://www.gotoknow.org/posts/379077
https://sites.google.com/site/watkradoungthong/prawati-cea-xawas-xngkh-paccuban
thread_title:  อ้างอิง